Nordseth startet karrieren i Sparbu og spilte i Steinkjer og Byåsen før han ble solgt til Start etter 1998-sesongen for 1 million, en forholdsvis høy sum den gangen. I Start ble han klubbens toppscorer med 12 mål og var svært delaktig i opprykket i debutsesongen, men klarte ikke helt å innfri i Eliteserien. Etter tre sesonger i Kristiansand gikk han gratis til Romerike da Start slet økonomisk og måtte løse en rekke spillere fra kontrakten. Han har senere spilt i skotske St. Johnstone og Levanger.